# Referat af AIF-bestyrelsesmøde den 7. oktober 2021

Tilstede: Klaus Aakær Olesen (Formand), Jonas Jordalen (FU), Jette Schmidt (Forretningsfører), Pia Kvist Helding (Gymnastik), Tina Brandt (Svømning), Rene Sørensen (Fodbold), Johan Leth Andersen (E-sport), Inge-Lise Sterup (60+), Mette Jørgensen (FU)

**1 Godkendelse af referat fra sidste møde.**

Referat fra bestyrelsesmøde den 26.august 2021 er godkendt uden bemærkninger.

**2 Nyt fra FU.:**

* Velkommen til Pia Kvist Helding, ny formand for gymnastikudvalget.
* Forslag om ny ugedag til bestyrelsesmøder i 2022, tirsdag, onsdag eller turnus?
* Børneattester, er næste på plads for alle udvalg. ALLE felter skal udfyldes ellers kommer de retur. Linket på hjemmesiden under børneattester virker ikke. Jonas Jordalen finder nyt link.
* KKIK har kontaktet AIF, de ønsker hjælpe til servering af mad/drikke til deres julefrokost 19. nov. 2021 fra 17.00 – ??. Klaus laver Facebook opslag om hjælp til dette. Vi kan håbe på lidt hjælp tilbage i forbindelse med vores 100års jubilæum 😉.
* Cykelsponsorløb gik over al forventning. Rigtig mange cyklede og stor opbakning fra sponsorer. Der blev samlet 44.000 kr. ind – **FLOT.** I 2022 skal man være lidt tidligere ude (opstart) evt. mere reklame på skolen. Mange børnepræmier i år – det var et hit. Til næste år vil FU gerne der findes 3-4 personer der har lyst til at arrangere dette. Drejebog ligger klar. Der er blevet brugt 2 møder på dette og 4 timer på dagen – nem lille opgave 😊.
* Fyrværkerisalg, Rene er i gang med dette også med tilladelser. Ordre er lagt ind til os. Svend Saaby står for container. Klaus + U13 står for klargøring af container.
* Julekalender, Jonas S. er i gang med denne opgave. Der er sendt mail til sponsorer. Der kigges på billeder til forsiden af kalenderen. Svømning kommer på i år. Når tiden nærmer sig mødes FU og fordeler kalendere til ruter. FU kunne godt se andre lave denne opgave (drejebog er klar) 😊.
* Juletræ: I år bliver det 2. weekend i dec. 11. dec. 2021. Begge haller og køkken er booket. Der holdes møde den 14. oktober 2021. Vi giver den lidt ekstra gas i år – i mangel på juletræ i 2020.
* Samarbejde med sundhedsplejersken: Forældre på barsel (barselsgrupper) kan mødes én gang om ugen i klublokalet, med det formål at de laver en eller anden aktivitet først og mødes til hygge bagefter. Cafeen i hallen kan stille med en lille let anretning/frugt + kaffe/te mod betaling. Hvis de ønsker opstart af en ny aktivitet, skal de selv stå for dette. Opstart efter efterårsferien.
* Fitness/motionscenter: Der mangler en repræsentant til fitnessudvalget. Vi går i tænkeboks.
* Repræsentantskabsmøde i Viborg: Klaus, Morgan og Jette deltog. Næste år skal vi huske at få indstille personer til dette, ungdom, årets idrætsleder, skulderklap osv. (Se evt. på Viborgidraetsraad.dk).
* **DER MANGLER FRIVILLIGE:**  60+ har lavet et ” TA’ EN VEN MED” for at få flere ind i foreningslivet – mere af det, for at få flere frivillige.
* Fodbold laver, i samarbejde med DBU, et årshjul over ALT hvad der skal laves, gøres og sker i fodboldafdelingen. Supergodt hvis dette kan være til gavn for alle andre udvalg som så kan lave samme projekt😊. \*
* 100års jubilæum: er i gang med at arrangere. Næste møde tirsdag den 12. oktober 2021. Datoer til kalenderen, 10. feb. 2022 og 26.-28. maj 2022.
* Indkomne forslag: Multibane ved klublokalet. Der ér udarb. materialer og billeder. Der søges fonde. Der er næsten sagt GO!

**3 Regnskabsopfølgning:**

Jette fortæller, der er en sund økonomi i AIF. Der er kommet 230.000 kr. ind via fonde. Der er d.d. 414.000 kr. i overskud.

Flere ungdomshold har været afsted til forskellige arrangementer, med hjælp fra ungdomspuljen og uden forældrebetaling – mon forældre kan give lidt igen??

Budget 2022: skal ikke kun være tal – der skal lidt tekst på. Skriv hvad der tænkes bag tallene. Ex. kurser, er der brug for nyt tøj osv. Kom gerne med en begrundelse for tallene.

Budget 2022 skal være afleveret til Jette senest 15. nov. 2021. FU gennemgår budgetter d. 22. nov.2021. Budgetter bliver godkendt på bestyrelsesmødet den 25. nov. 2021.

**4 Nyt fra hvert udvalg (bordet rundt):**

* **Fodbold:**

Er som tidligere nævnt i gang med et årshjul i samarbejde med DBU. \*

Der er afviklet ungdomstrænermøde – opfølgning på dette.

Alhede-Cup: 15.-16. januar 2022. Lidt ændringer, ønsker ikke de helt gode hold. Vægter mere hyggen.

Ved at planlægge indendørssæsonen. Opstart uge 43. Annonce i avisen uge 41.

Børneattester næsten klar.

* **Håndbold:**

Der er kommet opstart at håndboldfitness.

* **Badminton:**

Intet udvalg. Det kører lidt i dvale. Jette laver budget. Der mangler frivillige, har været rundt til dem der spiller, ingen gevinst. Fugtskab virker ikke.

* **Gymnastik:**

Mange på børnehaveholdet ca. 30 – har fået ekstra hjælp. Ønsker at få ”TULLE og SKRALDE” ud til de mindste hold, som ikke kommer til andre arrangementer.

Jumping fitness: 19 tilmeldte. Berit underviser.

Step: 15 tilmeldte, der er plads til flere.

Lidt mere reklame for holdene, måske rabat på de sidste 2-3 mdr. af 2021.

Trampolinerne står ude i hallen, ønsker de kommer ind. Der bliver pillet ved dem.

3. årgang på skolen er blevet undervist af Pia og Søs – der er kommet lidt flere drenge efter det.

Mangler voksentrænere. Ungdomstrænere får mere og mere ansvar, de laver selv programmer osv.

Ønsker et arrangement for de frivillige i Gymnastikudvalget.

Jane Faurby har stadig 3 hold godt fyldt op fordelt med 23 på herreholdet og to damehold med 26 og 25 på hvert hold.

Forsøger at få DGI ud til undervisning af redskaberne – mest for de unge nye trænere.

1. januar 2022 stopper Tine sig som formand – Pia tager denne post og Berit hopper ind

som medlem i stedet for Pia.

Frivillige arrangement den 1. oktober 2021 var sjovt og godt, men desværre ikke så mange tilmeldte.

* **Svømning:**

Det går fint. Der er venteliste på mange af holdene. Hajholdene, som tidligere ikke har været fyldt op, er fyldt op.

Voksenhold er der venteliste på.

Halloween arrangement for de yngste, 45 tilmeldte.

Der kommer undervisere i ”Boards” den 17. oktober 2021.

Aqua inspiration om 14. dage (16. oktober 2021).

I samarbejde med Hjerteforeningen kommer der et 30 min. introkursus til hjerte/lunge redning i klublokalet.

Afventer livredderkursus.

Jule-Cup i svømning i nov. 2021

* **Motion:**

Gratis spinning i november.

Gå/løb har stadig deres frugt/juice hygge en gang om måneden.

Der kommer et oplæg om evt. lånecykler til MTB – for at prøve det.

Forslag fra Allan Pedersen (Hallen) - Plan over en MTB-bane i AIFs ”baghave”

* **60+:**

Seminar i Viborg: fået 30 billetter til et arrangement om flyvere. Peptalk til 60+ om torsdagen – herrene fik hver 2 billetter, så skulle de hver invitere en potentiel 60+’er med.

30 billetter til Tinghallen d. 15. november 2021 fra 11.30 – 17.00. Musik og sang med 2 gange Henning.

30 teaterbilletter til den 26. november 2021.

Flere medlemmer fra Thorning og Skelhøje.

Oppe på samme antal medlemmer som inden corona – 80 pers. Sat et mål, inden udgangen af 2021 skal der være 100 medlemmer.

Intro i samarbejde med DGI til mande E-sport. Ingen medlemmer endnu, sidste frist er 28. oktober 2021. Tak til Johan for hjælpen med igangsætning.

* **E-sport:**

Har prøvet med mandags hold 1 fremmødt – bliver ikke til noget.

Mangler frivillige til hyggehold – måske DGI skal med ind over dette.

Der afholdes mini LAN-party i november 2021

Der afholdes stort LAN-party i januar eller februar 2022

3 hold; 1 pigehold, 1 hyggehold og et 25+ hold

Pt. er der 24 medlemmer.

Netværksmøde i Ørum den 21. oktober 2021.

* **Sponsorer:**

Satser på sponsor/frivillig arrangement i februar 2022.

Vi har gode sponsorer, stor hjælp under corona.

**5 Evt.:**

* Snakket om anderledes betaling af kontingent ex. MobilePay.
* Kontingent skal det kun være én gang om året. Skal hvert udvalg selv bestemme om det er noget der kan lade sig gøre?
* Hjemmesiden ser lidt mærkelig ud under punktet: sådan bliver du frivillig.

/referent Mette Jørgensen